Budyšin (CS/SN). Jutry w sprjewinym měsće su pokazali, zo su Budyšenjo a jich hosćo po lětomaj pandemije cyle cyplkojći na to, zaso bjez wobmjezowanjow swjećić, praji Markus Gießler, zamołwity města za zjawnostne dźěło. Tohodla so wón nadźija, zo budźe 1018. Budyske nalěćo wulki wuspěch a liči z rozrostom hosći porno ličbam zańdźenych lět. Zhromadnje ze sobudźěłaćerku kulturneho wotrjada Katarzynu Kudzewicz je wón naročny program za swjedźeń wot 27. do 29. meje zestajał, a to najebać stupace płaćizny we wšěch wobłukach. Wo konkretnych sumach pak w zjawnosći njerěča, tak wobaj na wčerawšej nowinarskej konferency w Budyšinje. Wosebite ćeže mějachu tež z tym, zo zwučene partnerske firmy za wuhotowanje techniki a jewišćow čas koronapandemije přežiwili njejsu.
szl_Latn